C 463/18
SK
Úradný vestník Európskej únie
5.12.2022
Návrh na začatie prejudiciálneho konania, ktorý podal Amtsgericht Wesel (Nemecko) 9. septembra 2022 – AT, BT/PS GbR, VG, MB, DH, WB, GS (Vec C-590/22) (2022/C 463/24) Jazyk konania: nemčina Vnútroštátny súd, ktorý podal návrh na začatie prejudiciálneho konania Amtsgericht Wesel
Účastníci konania pred vnútroštátnym súdom Žalobcovia: AT, BT Žalovaní: PS GbR, VG, MB, DH, WB, GS
Prejudiciálne otázky 1.
Postačí na odôvodnenie nároku na náhradu škody podľa článku 82 ods.
1 nariadenia (EÚ) 2016/679 (1) (všeobecné nariadenie o ochrane údajov) (Ú. v.
EÚ L 119, 2016, s. 1) (ďalej len „GDPR“) skutočnosť, že bolo porušené ustanovenie GDPR chrániace osobu, ktorá tento nárok vznáša, alebo sa vyžaduje, aby okrem samotného porušenia ustanovení došlo k ďalšej ujme tejto osoby? 2.
Je podľa práva Únie na odôvodnenie nároku na náhradu nemajetkovej ujmy podľa článku 82 ods.
1 GDPR potrebné, aby existovala ujma určitej závažnosti? 3.
Konkrétne: Postačí na odôvodnenie nároku na náhradu nemajetkovej ujmy podľa článku 82 ods.
1 GDPR to, že osoba, ktorá tento nárok vznáša, sa obáva, že v dôsledku porušenia ustanovení GDPR sa jej osobné údaje dostali do cudzích rúk, bez toho, aby túto skutočnosť bolo možné skutočne preukázať? 4.
Je v súlade s právom Únie, keď vnútroštátny súd pri určovaní výšky náhrady nemajetkovej ujmy podľa článku 82 ods.
1 GDPR použije kritériá uvedené v článku 83 ods.
2 druhej vete GDPR, ktoré sa podľa znenia tohto ustanovenia vzťahujú iba na správne pokuty? 5.
Má sa výška nemajetkovej ujmy podľa článku 82 ods.
1 GDPR určovať aj podľa toho, že prostredníctvom výšky priznaného nároku sa dosahuje odrádzajúci účinok a/alebo zabraňuje „komercializácii“ (kalkulovanému zohľadňovaniu správnych pokút/platieb náhrady škody) porušovania? 6.
Je v súlade s právom Únie, keď sa pri určovaní výšky nároku na náhradu nemajetkovej ujmy podľa článku 82 ods.
1 GDPR zároveň zohľadňujú spáchané porušenia vnútroštátnych ustanovení, účelom ktorých je ochrana osobných údajov, ktoré však nie sú delegovanými alebo vykonávacími aktmi prijatými v súlade s týmto nariadením alebo právom členského štátu, ktorými sa podrobnejšie upravujú pravidlá z tohto nariadenia?
(1)
Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (Ú. v.
EÚ L 119, 2016, s. 1)
Návrh na začatie prejudiciálneho konania, ktorý podal Verwaltungsgericht Minden (Nemecko) 15. septembra 2022 – pán J.
O./Kreis Gütersloh (Vec C-596/22) (2022/C 463/25) Jazyk konania: nemčina Vnútroštátny súd, ktorý podal návrh na začatie prejudiciálneho konania Verwaltungsgericht Minden